KS Strategy : คาดเป็นอีกไตรมาสที่ดีของตลาดหุ้นไทย
6 พฤษภาคม 2565

KS Strategy : คาดเป็นอีกไตรมาสที่ดีของตลาดหุ้นไทย
คาดกำไรสุทธิรวมของตลาดใน 1Q65 จะเติบโตขึ้น 5% QoQ และ 4% YoY ปัจจัยหนุนหลักคาดจะมาจากกลุ่มธนาคาร พลังงาน พาณิชย์ การแพทย์ ท่องเที่ยวและอิเล็กทรอนิกส์
-กำไรสุทธิ1Q65 ของกลุ่มธนาคารขยายตัวขึ้น 26% QoQ และ 16% YoY หนุนจากการตั้งสำรองที่ลดลง (-23% QoQ และ -15% YoY) จากคุณภาพสินทรัพย์ที่ดีขึ้น เราคาดว่ากำไรสุทธิ 1Q65 ของกลุ่มธนาคารจะเติบโตขึ้น 37% QoQ และ 20% YoY หนุนจากราคาพลังงานที่สูงขึ้น GRM ของโรงกลั่นที่ดีขึ้นและกำไรจากคลังสินค้า
-คาดว่ากำไรสุทธิของกลุ่มพาณิชย์จะแข็งแกร่งใน 1Q65 (+34% YoY) หนุนจาก SSSG ที่ +9% จากจำนวนลูกค้าที่มากขึ้น ราคาที่สูงขึ้นและการผ่อนคลายข้อจำกัดในการเดินทาง
-คาดกลุ่มการแพทย์จะรายงานกำไรสุทธิที่ขยายตัวขึ้นแข็งแกร่งต่อเนื่องที่ 286% YoY ใน 1Q65 จากการระบาดของโควิด-19 สายพันธุ์โอมิครอนอย่างต่อเนื่องและจำนวนผู้ป่วยต่างชาติที่มากขึ้น
-คาดว่ากำไรสุทธิ 1Q65 ของกลุ่มท่องเที่ยวจะขยายตัวขึ้น 67% YoY หนุนจากการเปิดประเทศและมาตรการกระตุ้นการใช้จ่ายอย่าง “เราเที่ยวด้วยกัน”
-คาดว่ากำไรสุทธิ 1Q65 ของกลุ่มอิเล็กทรอนิกส์จะเติบโตขึ้น 30% QoQ และ 59% YoY จากอุปสงค์ที่อั้นไว้ ราคาที่สูงขึ้นและเงินบาทที่อ่อนค่าลง
ปัจจัยฉุดใน 1Q65 คาดจะมาจากกลุ่มเกษตรและอาหาร วัสดุก่อสร้าง บรรจุภัณฑ์ สินค้าส่วนบุคคล ปิโตรเคมีและสาธารณูปโภค บริษัทส่วนใหญ่ในทุกกลุ่มดังกล่าวเป็นกลุ่ม anti-commodities ซึ่งคาดจะได้รับผลกระทบเชิงลบจากราคาสินค้าโภคภัณฑ์ที่สูงขึ้น
ปัจจัยหนุนและฉุดใน 2Q65
เราคาดว่าการยกเลิกมาตรการ Test&Go ตั้งแต่วันที่ 1 พ.ค. เป็นต้นไปจะส่งผลให้จำนวนนักท่องเที่ยวเดินทางเข้ามายังประเทศไทยมากขึ้น นักวิเคราะห์ของเราคาดว่าจำนวนนักท่องเที่ยวขาเข้าจะเพิ่มขึ้นอย่างมีนัยสำคัญจาก 444,036 ราย ใน 1Q65 ราคาสินค้าโภคภัณฑ์ที่สูงขึ้นจากสงครามรัสเซีย-ยูเครน คาดจะกระตุ้นต้นทุนการผลิต/ขนส่งของแต่ละบริษัทให้สูงขึ้น อย่างไรก็ดี เราเห็นหลายบริษัทที่มีอำนาจในการกำหนดราคาที่สูงสามารถปรับเพิ่มราคาขายเพื่อบรรเทาผลกระทบจากต้นทุนที่สูงขึ้น
เงินบาทที่อ่อนค่าลงคาดจะส่งผลบวกต่อผู้ส่งออกและช่วยป้องกัน downside risk ต่ออัตรากำไร ราคาอาหารและพลังงานที่สูงขึ้น (50% ของ CPI) และเงินช่วยเหลือราคาน้ำมันดีเซลที่ลดลงจากรัฐบาล (เพิ่มขึ้น 16% เป็น 35 บาท/ลิตร) คาดจะส่งผลกระทบต่อกำลังซื้อของผู้บริโภคและทำให้การบริโภคลดลง นอกจากนี้ สภาวะเศรษฐกิจทั่วโลกที่ชะลอตัวลง การระบาดของโควิด-19 ในจีนและอัตราดอกเบี้ยที่สูงขึ้นคาดจะส่งผลกระทบเชิงลบต่อรายได้และการส่งออกของผู้เล่นกลุ่ม global play ใน 2Q65 ซึ่งส่งผลให้มีการปรับลดประมาณการ GDP ปี 2565 ก่อนหน้านี้
ดังนั้น นักลงทุนจึงควรตรวจสอบแนวโน้ม 2Q65 และการปรับลดประมาณการกำไรสุทธิทั้งปีหลังประกาศผลประกอบการ 1Q65 อย่างใกล้ชิด ทั้งนี้ ตลาดคาดว่า market EPS ปี 2565 จะเติบโตขึ้น 13% YoY มาอยู่ที่ 97 บาท
หุ้นที่มีทิศทางการเติบโต 2Q65 ดีขึ้นต่อคาดจะเคลื่อนไหวดีกว่าตลาด
เราคาดว่าบริษัทที่มีทิศทางการเติบโตใน 2Q65 ที่ดีขึ้นทั้งในเชิง QoQ และ YoY จะเคลื่อนไหวดีกว่าตลาด ได้แก่ PTTEP CPALL Finance BH BDMS PR9 EKH AWC CENTEL MINT SHR AOT CPN DTAC PSL RBF TVO และ EPG
KS #KSecurities #หุ้น #ลงทุน #INVESTMENT #Strategy #Snapshot
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp